Teine saal, kus paiknesid kasiinolauad, oli täiesti tühi.  Võis vaid kohata tõsieluseriaalist "Baar" tuttavat Talist ühe laua kõrval haigutamas ning teatavasti ei ole ta mitte mängur, vaid kasiino töötaja. Esimesel korral mängis üks mees ka blackjacki, teisel korral oli täielik vaikus. See pani pisut mõtlema küll. Alkoholi telliti klientide poolt võrdlemisi vähe ning pärast turniirilt väljalangemist ei mindud laudadesse gämblema või rulli veeretama, vaid seati sammud garderoobi suunas. Tööl on vähemalt 6-7 inimest, koht ei ole mitte odav, püsikulud kindlasti päris  suured...ning ei saa kohe kuidagi aru, millest tuleb kasiino kasum? Või kas seda üldse tuleb? Äkki peaks panema siiski püsti mõned ühekäelised bandiidid, kus kivistunud nägudega ludomaanid saaksid nautida kirsside ning ploomide värvilisi kombinatsioone?